Diari Oficial de la Generalitat Valenciana


Sumari del DOGV 7613, del 11-09-2015 (2015/7415)

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, etapa o nivell educatiu per al qual va ser autoritzat, al centre docent privat d'Educació Infantil, Primària i Secundària Sagrada Familia de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7613

Data del DOGV
:   11-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7415


Data del document
:   02-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * València
    * centre d'ensenyament

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, etapa o nivell educatiu per al qual va ser autoritzat, al centre docent privat d'Educació Infantil, Primària i Secundària Sagrada Familia de València. [2015/7415]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària Sagrada Familia de València, número de codi 16853385, que sol·licita l'autorització de la Formació Professional Bàsica, la supressió del cicle formatiu de grau mitjà de Servicis de Restauració, l'autorització del cicle formatiu de grau superior de So per a Audiovisuals i Espectacles, i el canvi de torns de quatre cicles.  
Vistos els informes favorables de la Direcció General de Centres i Personal Docent, de 7 d'abril i 18 de maig de 2015, respecte a l'adequació de les instal·lacions proposades, quant a espais educatius.  
  
Vista les propostes favorables de la direcció territorial competent en matèria educativa, que inclouen els informes favorables de la Unitat Tècnica de Construccions respecte a les instal·lacions, i de la inspecció educativa respecte a la relació del professorat i les seues titulacions, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; el Reial Decret 1147/2011, de 29 de juliol (BOE 30.07.2011), pel qual s'estableix l'ordenació general de la Formació Professional del sistema educatiu; el Reial Decret 777/1998, de 30 d'abril (BOE 08.05.1998), pel qual es desenrotllen determinats aspectes de l'ordenació de la formació professional en l'àmbit del sistema educatiu, pel que fa a l'annex V; el Reial Decret 556/2012, de 23 de març (BOE 18.04.2012), pel qual s'estableix el títol de Tècnic en Vídeo Discjòquei i So i se'n fixen les ensenyances mínimes; el Reial Decret 1572/2011, de 4 de novembre (BOE 13.12.2011), pel qual s'estableix el títol de Tècnic Superior en Transport i Logística i se'n fixen les ensenyances mínimes; el Reial Decret 1682/2011, de 18 de novembre (BOE 16.12.2011), pel qual s'estableix el títol de Tècnic Superior en So per a Audiovisuals i Espectacles i se'n fixen les ensenyances mínimes; el Reial Decret 127/2014, de 28 de febrer (BOE 05.03.2014), pel qual es regulen aspectes específics de la Formació Professional Bàsica de les ensenyances de formació professional del sistema educatiu, s'aproven catorze títols professionals bàsics, i se'n fixen els currículums bàsics, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 25 d'agost de 2015, de conformitat amb la dita proposta, i en exercici de les atribucions que em confereix l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual es determina les conselleries en què s'organitza l'administració de la Generalitat, i del Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell, resolc:  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 75918450.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sagrada Familia.  
Titular: Patronato de la Juventud Obrera.  
Domicili: c/ Poeta Ricard Sanmartín, número 3.  
Localitat: València (46651).  
Província: València.  
Modificació que s'autoritza:  
- Autorització de la Formació Professional Bàsica  
Família: Servicis Comercials.  
1 cicle (1r i 2n curs) de Servicis Comercials, amb 20 llocs escolars per curs.  
- Supressió del cicle formatiu de grau mitjà de Servicis de Restauració de la família d'Hostaleria i Turisme (codi de l'ensenyança: 09945271518)  
- Autorització del cicle formatiu de grau superior de So per a Audiovisuals i Espectacles, que queda de la manera següent:  
Família Imatge i So  
2 cicles (1r i 2n curs) de So per a Audiovisuals i Espectacles (codi de l'ensenyança: 84159105720), amb quatre cursos presencials de 20 llocs escolars cada un, i s'imparteixen dos cursos en torn de matí i dos cursos en torn de vesprada.  
- Modificació de l'autorització dels cicles formatius per canvi de torns, que queda de la manera següent:  
Cicles formatius de grau mitjà  
Família de Comerç i Màrqueting:  
- 1 cicle (1r curs i FCT) de Comerç (codi de l'ensenyança: 62961335726), amb un curs presencial de 20 llocs escolars, i s'imparteix en torn de vesprada.  
Família de Química:  
- 1 cicle (1r curs i FCT) de Laboratori (codi de l'ensenyança: 78817898201), amb un curs presencial de 20 llocs escolars, i s'imparteix en torn de vesprada.  
Família d'Imatge i So:  
- 3 cicles (1r i 2n curs) de Vídeo, Discjòquei i So (codi de l'ensenyança: 12152530523), amb quatre cursos presencials de 20 llocs escolars cada un, i s'imparteixen en torn de matí.  
Família d'Activitats Físiques i Esportives:  
- 2 cicles (1r i 2n curs) d'Animació d'Activitats Físiques i Esportives (codi de l'ensenyança: 80768129674), amb quatre cursos presencials de 20 llocs escolars cada un, i s'imparteixen en torn de matí.  
  
Es manté la resta de la composició del centre.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Investigació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació, i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 2 de setembre de 2015.- El conseller d'Educació, Investigació, Cultura i Esport: Vicent Marzà Ibáñez.